Curtea Supremă a respins cererea DNA pentru judecarea mai rapidă a dosarului lui Liviu Dragnea – surse

Înalta Curte de Casație și Justiție a respins cererea DNA pentru devansarea următorului termen în dosarul lui Liviu Dragnea, termen stabilit luni de magistrați pentru 20 mai, au declarat pentru G4Media.ro surse din instituție. Informația a fost publicată în premieră de jurnalista Ionela Arcanu pe pagina sa de Facebook.

Reamintim că DNA a cerut miercuri Curții Supreme să dea termene mai scurte în dosarele de corupție ale lui Liviu Dragnea și Darius Vâlcov, a declarat pentru G4Media.ro Livia Săplăcan, purtătorul de cuvânt al DNA. “Am cerut devansarea termenelor din motive de celeritate a judecării proceselor”, a explicat Livia Săplăcan.